इस काल के प्रसिद्ध कवियों में सृष्टिधर, महिपाल, भवप्रीता, महीम, श्रीकांत, काशीनाथ, हराधन, लाखिकांत, केशवचन्द्र, मानसिंह, अनंत केशरियार, सुनील, जगन्नाथ, रामेश्वर इत्यादि हैं। चूँकि कुरमाली एक अंतरप्रांतीय भाषा है, अतः आधुनिक काल में देवनागरी, बँगला, और उड़िया लिपि में साहित्य का भरपूर विकास हुआ है।

यों तो कुङमाली शिष्ट साहित्य का प्रारंभ कुङमाली के मध्य काल से मन जाता है, परन्तु इसका उत्कृष्ट काल सन १९०० ई. से ही है। सर्वप्रथम ग्रियर्सन महोदय ने सन १९०३ ई. में “भारत का भाषा सर्वेक्षण” में कुङमालि भाषा के व्याकरणिक विशेषताओं का विस्तृत एवं वैज्ञानिक विवेचन प्रस्तुत किया। सन १९२१ में स्व. निरंजन महतो ने गीत-संग्रह “नेठापाला”, सन १९७० में श्री बुधु महतो ने “करम-गीत” प्रकाशित कराई. सन १९५३ में श्री राजेंद्र प्रसाद महतो ने स्वरचित पुस्तक “कपिला मंगल” प्रकाशित कराई. इसी वर्ष श्री चक्रवर्ती देवकी नंदन प्रसाद की दो पुस्तकें “न धरे आँखी जल आँखी पाते” तथा “केते अकुहा भाषा, केते उत्तला आसा” प्रकाशित हुईं. सन १९५६ के आस-पास स्व. रजा उपेन्द्र नाथ सिंह ने विनंदन आदि कवियों विनंदन सिंह और गौरंगिया के गीतों का संग्रह कर “आदि झूमर संगीत” और और “ताल-मंजरी” नामक दो पुस्तकें प्रकाशित करायी. सन १९५८ में डा. विश्वनाथ प्रसाद एवं श्री सुधाकर झा शास्त्री ने “लिंग्विस्टिक सर्वे ऑफ़ मानभून एंड धलभूम” में कुङमाली भाषा के गीतों के साथ-साथ व्याकरणिक विशेषताओं पर प्रकाश डाला। इसके पूर्व सन १९५७-५८ में अपने लघु शोध प्रबंध के लिए “छोटानागपुर के कुङमाली लोकगीतों का अध्ययन” में लगभग ३०० गीतों का संकलन प्रस्तुत किया। फिर इन्होने ही सन १९६२ में “कुङमाली बोली: एक भाषा तात्विक अध्ययन” नमक शोध-पत्र लिखकर पी.एच.डी. की उपाधि ली। सन १९७५ ई. के बाद से अबतक अनेकानेक गध्य-पद्य काव्य-ग्रंथो का प्रकाशन हो चूका है। 
१९८२ ई. के पश्चात कुङमाली साहित्य विषय-वस्तु की दृष्टी से एक नया मोड़ ले रहा है। जिसे हम कुङमालि के आधुनिक साहित्य ही कह सकते हैं। कुङमालि लोक साहित्य के संग्रह और आधुनिक व्याख्या के सम्बन्ध में कई लेखक और कवियों ने महत्वपूर्ण योगदान दिया है जिनमे सर्वश्री एच. एन.सिंह, शशिभूषण महतो, डा. परमेश्वरी प्र. महतो, वृन्दावन महतो, डा.संतोष कुमारी जैन, डा. नंदकिशोर सिंह, श्याम सुन्दर महतो, आदि प्रमुख हैं।

कुङमाली लोक-कथाये
आधुनिक काल
कुङमाली लोक-गीत
कुङमाली लोक-नाट्य